
HOTĂRÂRE

cu privire la Declaraţia privind valorile fundamentale
ale mass-mediei publice
În conformitate cu prevederile art.50 alin.(1), art.51 alin.(1), art.52, art.56 alin.(6), art.58 lit.b) și art.60 alin.3 lit.a)-b) din Codul audiovizualului al Republicii Moldova şi în baza
p.1, p.8 şi p.9 lit.d) din Statutul Instituţiei Publice Naţionale a Audiovizualului Compania „Teleradio-Moldova”, aprobat prin Hotărîrea Consiliului de Observatori nr.1/31 din 24.08.2007, p.35-36 din Regulamentul Consiliului de Observatori al Instituţiei Publice Naţionale a Audiovizualului Compania „Teleradio-Moldova”, aprobat prin Hotărîrea Consiliului de Observatori nr.1/3 din 09.02.2007,
p.10 și p.42 lit.c) și n) din Regulamentul Consiliului de Observatori al Instituţiei Publice Naţionale a Audiovizualului Compania „Teleradio-Moldova”, aprobat prin Hotărîrea Consiliului de Observatori nr.1/3 din 09.02.2007,
Consiliul de Observatori
HOTĂRĂŞTE:
1. Consiliul de Observatori, preşedintele Companiei, directorul radiodifuziunii și directorul televiziunii IPNA Compania „Teleradio-Moldova” își asumă obligația să respecte, să promoveze și să implementeze prevederile cuprinse în Declaraţia privind valorile fundamentale ale mass-mediei publice, adoptată de către Uniunea Europeană de Radioteleviziune (EBU-UER).

2. Administrația IPNA Compania „Teleradio-Moldova” va asigura informarea publicului și a angajaților Companiei asupra conținutului Declaraţiei privind valorile fundamentale ale mass-mediei publice.

3. Anexa Declaraţia privind valorile fundamentale ale mass-mediei publice este parte integrantă a prezentei hotărâri.

4. Prezenta hotărâre intră în vigoare în ziua adoptării.
Prezenta hotărâre a fost adoptată cu votul a ___ membri ai Consiliului de Observatori.
Preşedintele

Consiliului de Observatori                                                       Eugeniu Rîbca
Secretarul ședinței
Consiliului de Observatori                                                      Viorica Bogatu
Anexă
În serviciul societăţii
Declaraţie privind valorile fundamentale ale mass-mediei publice
Noi, organizaţiile mass-media publice asociate în cadrul Uniunii Europene de Radio-Televiziune, aparținem publicului nostru vast, în slujba căruia ne aflăm.
Am acceptat provocările create de o revoluţie digitală fără precedent,
care a schimbat în profunzime relația noastră cu publicul şi fiecare individ în parte.
Continuăm să dezvoltăm noi modalităţi de a servi publicul nostru, oriunde și oricând.
Ne conducem de dorinţa noastră sinceră de a contribui la unitatea publicului și la consolidarea structurii sale sociale.
Mass-media publică urmează în profunzime tradiţia culturală europeană și serveşte necesităţilor democratice, culturale şi sociale ale fiecărei societăţi din Europa. Noi punem gratuit serviciile noastre la dispoziția utilizatorilor și ne angajăm să servim publicul în întregime, oriunde și oricând este nevoie.
Vrem să avem un rol important și definitoriu în garantarea libertăţii de
exprimare şi în diseminarea punctelor de vedere multiple şi pluraliste.
Dorim să creăm o lume a comunicării dincolo de profit: să muncim pentru
binele comun, să realizăm programe şi iniţiative direct legate de democraţie, societate şi public pentru o nouă perspectivă a mass-media europene, în spirit de deschidere şi transparență. Diferenţa contează.
În numele angajamentului nostru puternic faţă de societate, ne străduim să activăm în cele mai bune moduri posibile şi să ne facem munca cu integritate şi eficienţă maximă.
Suntem conștienți că încrederea stă la baza relaţiei cu publicul nostru.
Încrederea trebuie meritată zi de zi.
Acestea sunt valorile noastre. Iată care sunt angajamentele noastre:
Universalitate
Depunem efort pentru a oferi conţinutul nostru tuturor segmentelor societăţii, fără a exclude vreunul: suntem în slujba tuturor, oriunde.
Subliniem cu fermitate importanţa împărtăşirii şi exprimării pluralităţii de opinii şi idei. Ne străduim să creăm o sferă publică în care toţi cetăţenii ar putea să-şi formeze propriile opinii şi idei. Tindem spre incluziune şi coeziune socială.
Oferim conținutul nostru pe platforme multiple și variate. Suntem accesibili pentru toată lumea, fără restricții de acces. Noi permitem publicului nostru şi fiecărui individ în parte să se angajeze şi să participe activ în viața unei societăți democratice.
Independenţă
Dorim să fim producători de programe demni de încredere, oneşti în programare fictivă şi nefictivă, în toate genurile şi formatele, de la ştiri la divertisment, de la ştiinţă la sport, de la cultură la educaţie. Alegerea noastră este făcută numai în interesul publicului nostru.
Ne străduim să fim complet imparţiali şi independenţi de influenţe și ideologii politice, comerciale sau de altă natură. Dorim să avem libertatea de a contesta puterea, de a pune la îndoială ideologiile predominante şi de a contribui la educarea cetățenilor informați.
Dorim să fim autonomi în toate aspectele legate de competenţa noastră, cum ar fi  programarea, luarea de decizii editoriale, resursele umane.
Angajamentul nostru în materie de independenţă trebuie să fie susţinut de garanţiile legi, iar angajamentul nostru pentru siguranţa jurnaliştilor trebuie să fie susţinut prin toate acţiunile posibile.
Excelenţă
Respectăm standarde înalte de integritate, profesionalism şi calitate; ne străduim să creăm puncte de referinţă în industria mass-media. Ne cultivăm talentul şi ne formăm personalul.
Dorim să responsabilizăm publicul și să-i permitem de a-și dezvolta competențele și de a-și elibera potențialul.
Dorim ca munca noastră să favorizeze participarea şi implicarea activă.
Suntem conștienți de faptul că publicul nostru este, de asemenea, participant în activităţile noastre, iar, deseori, contribuabil la ştiri şi programe.
Diversitate
Publicul nostru este compus din diverse grupuri de interese: diferite generaţii, culturi, religii, atât majoritare, cât şi minoritare. De aceea, ne străduim să fim diverşi şi pluralişti în genurile pe care le abordăm, în viziunile pe care le exprimăm şi cu oamenii cu care lucrăm.
Susţinem şi încercăm să facem auzită pluralitatea opiniilor contradictorii indiferent de originea, trecutul și istoria lor. Conştienţi de creaţia bogată ce poate deriva din diversităţile coexistenţiale, ne dorim să ajutăm la construirea unei societăţi incluzive, mai puţin fragmentate.

Obligația de a raporta
Vrem să fim deschişi. Suntem receptivi la doleanţele publicului nostru cu care întreținem un dialog constant și plin de sens.

Politica noastră editorială este făcută publică. Noi explicăm. Noi ne corectăm greşelile. Ne străduim să raportăm despre politicile, bugetele şi opțiunile editoriale. Noi respectăm principiul transparenţei şi ne supunem controlului constant din partea publicului. Ne dorim ca publicul nostru să înţeleagă modul de funcționare a organizațiilor noastre mass-media.

Ne străduim să fim eficienţi şi să ne gestionăm activitățile în conformitate cu principiile bunei guvernări.
Inovaţie
Vrem să îmbogăţim mediul jurnalistic din ţările şi regiunile în care activăm.

Ne străduim să fim o forţă motrice a inovării şi creativităţii. Scopul nostru este de a promova noi formate, tehnologii, modalităţi de interactivitate cu publicul nostru.

Vrem să atragem, să menţinem şi să formăm personalul nostru în spirit participativ, astfel încât să poată lua parte la modelarea viitorului digital, servind publicului nostru.

Iată ce vom face:
Suntem conștienți de faptul că trebuie să depunem un efort prelungit pentru realizarea valorilor noastre fundamentale. Suntem un grup format din organizaţii diferite, cu trecut, istorii şi posibilităţi distincte.

Cu toate acestea, dorim să ne ridicăm la înălțimea angajamentelor noastre, ştiind că valorile noastre fundamentale trebuie să fie însoţite de acţiuni şi comportamente adecvate.

Suntem deschişi pentru discuţii. Ne vom ajuta reciproc pentru a realiza aceste promisiuni bazate pe principiul solidarităţii din cadrul uniunii noastre.
Vom verifica permanent progresele înregistrate şi le vom pune în discuție în cadrul dărilor de seamă cu onestitate și spirit critic.
Iată de ce avem nevoie:
În scopul respectării angajamentul faţă de public în timpul de azi şi în societăţile contemporane avem nevoie de o legislaţie corectă, o finanţare adecvată şi durabilă şi o guvernare profesionistă pentru a garanta independenţa editorială şi a ne asigura că putem îndeplini misiunea în conformitate cu cele mai înalte standarde profesionale.  

(traducere neoficială)

